คุมตัว รังสิมันต์ โรม ก่อนส่งศาลทหารกรุงเทพ เช้าวันจันทร์นี้
เครดิตภาพ : เฟซบุ๊ก หนุ่ย อภิสิทธิ์,ตำรวจ สน.ชนะสงคราม คุมตัว รังสิมันต์ โรม ตามหมายจับ ส่ง สภ.บางเสาธง ก่อนส่งศาลทหารกรุงเทพ เช้าวันจันทร์นี้ ในคดีฝ่าฝืนคำสั่งคสช.และคดี พ.ร.บ.ประชามติ,เมื่อช่วงหัวค่ำวันที่ 25 มิ.ย. เจ้าหน้าที่ตำรวจ สน.ชนะสงคราม ได้คุมตัวนายรังสิมันต์ โรม ผู้ต้องหาตามหมายจับศาลทหารกรุงเทพ มาส่งมอบให้กับพนักงานสอบสวนเจ้าของคดี สภ.บางเสาธง จ.สมุทรปราการ หลังจับกุมได้ที่แยกคอกวัว เมื่อช่วงเย็นที่ผ่านมา โดยมี ร.ต.อ.ธีรเดช อุดมธีรสกุล พนักงานสอบสวนเวรประจำวัน สภ.บางเสาธง เป็นผู้รับมอบตัว ก่อนนำตัวนายรังสิมันต์ เข้าไปในห้องขังเพื่อรอให้พนักงานสอบสวนเจ้าของคดีนำตัวส่งศาลทหารกรุงเทพ ในเช้าวันที่ 25 มิ.ย. เนื่องจากศาลไม่เปิดทำการจึงควบคุมตัวจนกว่าศาลจะเปิดทำการ,ด้านน.ส.พูนสุข พูนสุขเจริญ ทนายความจากศูนย์ทนายความเพื่อสิทธิมนุษยชน เปิดเผยว่า ขณะนี้นายรังสิมันต์ ยังมีสภาพจิตใจดีอยู่ถึงแม้จะถูกขังอยู่ในห้องขังก็ตาม โดยเช้าวันที่ 25 มิ.ย. ทางตำรวจ สภ.บางเสาธง จะนำตัวไปส่งให้อัยการศาลทหารกรุงเทพ เพื่อสั่งฟ้องในคดีฝ่าฝืนคำสั่งคสช.ที่ 3/58 เมื่อวันที่ 29 ส.ค. 2559 และคดี พ.ร.บ.ประชามติ ซึ่งคาดว่าทางอัยการน่าจะสั่งฟ้องพร้อมกับผู้ต้องหาคนอื่นในคดีเดียวกัน ซึ่งคาดว่านายรังสิมันต์ ถูกจับอาจจะมาจากที่ผ่านมาไม่ได้ไปรายงานตัวที่ศาลทหารกรุงเทพ และจากการพูดคุยกับนายรังสิมันต์ ไม่คิดว่าจะมาถูกจับ เพราะถูกเชิญมาเป็นวิทยากร ประกอบกับตลอด 1 ปีที่ผ่านมา ไม่ได้ถูกจับกุมแต่อย่างใด ถึงแม้จะมีหมายจับก็ตาม.
ตำรวจ สน.ชนะสงคราม คุมตัว รังสิมันต์ โรม ตามหมายจับ ส่ง สภ.บางเสาธง ก่อนส่งศาลทหารกรุงเทพ เช้าวันจันทร์นี้ ในคดีฝ่าฝืนคำสั่งคสช.และคดี พ.ร.บ.ประชามติ
รวบตัวรังสิมันต์ โรม,รังสิมันต์ โรม,คดีฝ่าฝืนคำสั่งคสช.,คุมตัวรังสิมันต์ส่งศาลทหาร,จับรังสิมันต์,ข่าวทั่วไป